《和朱给事上元早雪》
宋代·李复

玉花清晓作余寒，云暗重城晻霭间。
初逐细风飞寂寂，旋随小雨润斑斑。
万家灯火方行乐，九陌轮蹄肯放閒。
向晚霁开斜照在，门前柳色未藏山。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。